Demi Moore

Demetria Gene Guynes (s. 11. marraskuuta 1962 Roswell, New Mexico, Yhdysvallat) on yhdysvaltalainen näyttelijä, joka tunnetaan taiteilijanimellä Demi Moore. Hänen tunnetuimpiaan elokuvia ovat muun muassa Ghost – näkymätön rakkaus (1990), Sotilas Jane (1997) ja The Substance (2024). Moore oli tehnyt töitä näyttelyurallaan jo yli 45 vuotta kunnes hänet vihdoinkin palkittiin The Substancesta Golden Globe -palkinnolla, Critics Choice -palkinnolla sekä Screen Actors Guild -palkinnolla. Hän sai elokuvasta myös ensimmäisen Oscar-ehdokkuutensa.

 Varhainen elämä 
Demi Gene Guynes syntyi ja varttui New Mexicon Roswellissa. Hänen biologinen isänsä Charles Harmon, Sr. jätti äidin, Virginia Kingin, ennen tyttären syntymää. Demin ollessa kolmekuinen hänen äitinsä avioitui uudelleen sanomalehtimies Dan Guynesin kanssa. Guynes vaihtoi työtä usein, mistä johtuen perhe myös muutti useasti. Moore kertoi myöhemmin isäpuolensa kasvattaneen hänet ja pitävänsä tätä oikeana isänään, ja ettei hänellä ole kunnollista suhdetta biologiseen isäänsä. Moore sai tietää totuuden biologisesta isästään vasta 13-vuotiaana, löydettyään äitinsä ja isäpuolensa vihkitodistuksen.

Guynes teki itsemurhan vuonna 1980, erottuaan Mooren äidistä kaksi vuotta aiemmin. Virginia Guynesilla taas oli pitkä rikoshistoria, johon kuului rattijuopumuksia ja tuhopolttoja. Moore lopulta katkaisi välit äitiinsä vuonna 1990, ja tämä kuoli syöpään 1998.

Moore oli lapsena kierosilmäinen, mikä kuitenkin korjattiin kahdella leikkauksella. Hän kärsi myös munuaisten vajaatoiminnasta.

 Ura 

Moore muutti 15-vuotiaana Los Angelesiin, jossa hän kävi Fairfax High Schoolia. Hän kuitenkin keskeytti opintonsa ja teki sopimuksen Elite Modeling Agency -mallitoimiston kanssa. Seuraavat pari vuotta Moore teki töitä mallina sekä pin-up-tyttönä Euroopassa. Hän otti myös näytelmätunteja.

Moorella oli vuosina 1981–1983 rooli suositussa saippuaoopperassa Generaln Hospital, missä hän näytteli journalisti Jackie Templetonissa. Moorella oli samaan aikaan myös joitakin elokuvarooleja, ja hän oli mukana muun muassa tieteiskauhussa Parasiitti – tehty tappamaan (1982) ja saippuaoopperaparodiassa Lasaretin lemmensairaat lekurit (1982).

General Hospitalin jälkeen Mooren ura takkuili hieman. Hän näytteli Michael Cainen tytärtä elokuvassa Riemuloma Riossa (1984), joka sai vähän huomiota, sekä pääosaa Kohtalokkaassa kuvassa (1984). Mooresta tuli tässä vaiheessa yksi niin sanotun Brat Packin jäsenistä. Nimi annettiin ryhmälle nuoria näyttelijöitä.

Mooren läpimurto oli vuoden 1985 Treffit Elmossa, jossa oli mukana monia nuoria, läpimurtoaan tekeviä näyttelijöitä. Moore ja hänen vastanäyttelijänsä Rob Lowe saivat kehuja elokuvasta Muuten – se viimeöinen (1986). Muita Mooren 1980-luvun lopun elokuvia olivat Hullu kesä (1986) ja Emme ole enkeleitä (1989). Ne eivät kuitenkaan saaneet erityisen suurta huomiota. Moore näytteli 1980-luvulla menestyksellisesti myös teattereissa ja sai 1987 Theater World -palkinnon roolistaan off-Broadway-näytelmässä  The Early Girl.

Moore näytteli nuorta Mollyä, jonka puoliso murhataan ja joka kuitenkin saa yhteydensä mieheen psyykikon kautta. Ghost – näkymätön rakkaus (1990) sai kaikkiaan viisi Oscar-ehdokkuutta, ja Moorea kehuttiin haavoittuvuudestaan. Mooren seuraavat elokuvat olivat komedioita, mutta ei Kaistapäiden kaupunki (1991) eikä Lihakauppiaan vaimo (1991) saaneet juurikaan huomiota. Annie Leibovitz kuvasi 1991 Mooren Vanity Fair -lehteen. Kuva herätti keskustelua, sillä siinä toista lastaan odottanut Moore oli alastomana. Kuva sai kuitenkin myös kehuja, ja monet julkkikset ovat toistaneet kuvaa.

Moore oli 1990-luvulla monissa merkittävissä elokuvissa, ja hän näytteli muun muassa elokuvissa Kunnian miehiä (1992), Vain yksi yö (1993), Verkossa (1994), Tulipunainen kirjain (1995), Nyt ja silloin (1995) ja Naarasleijona (1996). Hänestä tuli Hollywoodin parhaiten palkattu naisnäyttelijä, kun hän sai 12,5 miljoonaa dollaria pääroolistaan elokuvassa Striptease (1996). Hänestä alettiin siksi mediassa usein kutsua ahneeksi.

Moore tuotti oman tuotantoyhtiönsä, Moving Picturesin kautta elokuvan Sotilas Jane (1997), joka kuitenkin sai huonon vastaanoton sekä kriitikoilta että yleisöltä. Se kertoi ensimmäisestä naisesta, joka yrittää päästä Navy SEAL -yksikköön. Moore harjoitteli roolia varten ankarasti, ja muun muassa teki päivittäin kahden tunnin kuntosaliharjoitteluita. Vaikka Sotilas Jane ei menestynytkään, Moore toimi tuotantoyhtiönsä kautta komedian Austin Powers – kumma jätkä (1997) ja sen jatko-osien tuottajana.

Moore piti 2000-luvun alussa taukoa päärooleista. Hänen äitinsä oli kuollut 1998 syöpään, ja hän oli vuonna 2000 eronnut Bruce Willisistä. Mooren 2000-luvun sivurooleja olivat muun muassa elokuvissa Charlien enkelit: Kurvit suoriksi (2003), Bobby (2006) ja Mr. Brooks (2007).

Moorella oli seuraavaksi muun muassa osa perhedraamassa Happy Tears (2009) ja toimintaelokuvassa Bunraku (2010). Hänen 2010-luvun elokuviaan ovat muun muassa Margin Call (2011), Very Good Girls (2014), Forsaken (2015), Wild Oats (2016) ja Blind (2016). Moore sai myös tunnustusta näyteltyään suositun draamasarjan Empire (2017) neljännellä kaudella. Mooren seuraavia elokuvia olivat musta komedia Rough Night (2017), Love Sonia (2018), kauhukomedia Corporote Animals (2019) ja Suurenmoisen lahjakkuuden sietämätön taakka (2022).

Moore sai tunnustusta body horror -elokuvasta The Substance, jossa hän näyttelee ikääntyvää näyttelijää Margaret Qualley. Tämä löytää hoidon, joka tekee nuoremman näköiseksi valtavilla sivuvaikutuksilla. Itse elokuva sai ristiriitaisia arvioita, mutta Moore voitti roolista useita palkintoja. Hän sai parhaan naispääosan Golden Globen, joka oli hänen ensimmäinen palkintonsa näyttelijän työstä 45 vuotta kestäneellä uralla. Samasta roolista Moore palkitti parhaan naisnäyttelijän Critics's Choice Awards -palkinnolla sekä parhaan naispääosan Screen Actors Guild Awards -palkinnolla. Hän sai myös parhaan naispääosan Oscar-ehdokkuuden.

 Yksityiselämä 
Demi Mooren ensimmäinen puoliso oli muusikko Freddy Moore. He olivat naimisissa 1981–1984. Moore seurusteli tämän jälkeen näyttelijä Emilio Estevezin kanssa. He olivat kihloissa, mutta he erosivat menemättä naimisiin 1987.

Moore ja näyttelijä Bruce Willis menivät marraskuussa 1987 naimisiin Las Vegasissa. Parilla on kolme yhteistä lasta: Rumer (s. 1988), Scout (s. 1991) ja Tallulah (s. 1994). Syyskuussa 2005 hän meni naimisiin näyttelijä Ashton Kutcherin kanssa. Heidän suhteensa loppui marraskuussa 2011, ja he saivat avioeron marraskuussa 2013. Mooren ja Kutcherin liitto sai huomiota juorulehdistössä, sillä Moore oli kumppaniaan 15 vuotta vanhempi.

Mooresta ilmestyi elämäkertakirja Läpikotaisin'' syksyllä 2019. Hän kertoo siinä muun muassa alkoholin ja lääkkeiden väärinkäyttöongelmistaan sekä  keskenmenostaan Kutcherin kanssa.

 Filmografia 
Elokuvat Vuosi Suomenkielinen nimi Alkuperäinen nimi Rooli 1981 Choices  Corri1982  Parasiitti – tehty tappamaan  Parasite  Patricia Welles Lasaretin lemmensairaat lekurit  Young Doctors in Love  uusi työharjoittelija (cameo-rooli)1984  Riemuloma Riossa  Blame It on Rio  Nicole ”Nikki” Hollis Kohtalokas kuva  No Small Affair  Laura Victor 1985  Treffit Elmossa  St. Elmo’s Fire  Jules Van Patten1986  Muuten – se viimeöinen  About Last Night  Debbie Sullivan Hullu kesä  One Crazy Summer  Cassandra Eldridge Wisdom – kapinallinen  Wisdom  Karen Simmons 1988  Seitsemäs enne  The Seventh Sign  Abby Quinn 1989  Emme ole enkeleitä  We’re No Angels  Molly 1990  Ghost – näkymätön rakkaus  Ghost  Molly Jensen1991  Kaistapäiden kaupunki  Nothing but Trouble  Diane Lightson Tappavat ajatukset  Mortal Thoughts  Cynthia Kellogg Lihakauppiaan vaimo  The Butcher’s Wife  Marina Lemke 1992  Kunnian miehiä  A Few Good Men  komentajakapteeni JoAnne Galloway 1993  Vain yksi yö  Indecent Proposal  Diana Murphy 1994  Verkossa  Disclosure  Meredith Johnson1995  Nyt ja silloin  Now and Then  Samantha Albertson (aikuinen) Tulipunainen kirjain  The Scarlet Letter  Hester Prynne1996  Naarasleijona  The Juror  Annie Laird Notre Damen kellonsoittaja  The Hunchback of Notre Dame  Esmeralda (ääni)Striptease  Erin Grant Beavis & Butt-Head  Beavis and Butt-head Do America  Dallas Grimes (ääni)1997  Sotilas Jane  G.I. Jane  luutnantti Jordan O’Neil Harry pala palalta  Deconstructing Harry  Helen 2000  Kuviteltu rakkaus  Passion of Mind  Martha Marie / ”Marty” Talridge 2002  Notre Damen kellonsoittaja 2  The Hunchback of Notre Dame II  Esmeralda (ääni) 2003  Charlien enkelit: Kurvit suoriksi  Charlie’s Angels: Full Throttle  Madison Lee2006  Half Light – rajamailla  Half Light  Rachel CarlsonBobby  Virginia Fallon2007 Mr. Brooks  etsivä Tracy Atwood Flawless – virheetön suunnitelma  Flawless  Laura Quinn2009 Happy Tears  Laura Jonesin perhe  The Joneses  Kate Jones 2010 Bunraku  Alexandra2011 Another Happy Day  PattyMargin Call  Sarah Robertson 2012 LOL  Anne Williams 2013 Very Good Girls  Kate 2015 Forsaken  Mary-Alice Watson 2016 Wild Oats  CrystalBlind  Suzanne Dutchman  2017 Rough Night  Lea 2018 Love Sonia  Selma 2019 Corporate Animals  Lucy 2020 Songbird  Piper Griffin  2022 Please Baby Please  Maureen Suurenmoisen lahjakkuuden sietämätön taakka  The Unbearable Weight of Massive Talent  Olivia Cage  2024 The Substance  Elisabeth Sparkle 
Televisio Vuosi Suomenkielinen nimi Alkuperäinen nimi Jakson nimi / jaksojen määrä Rooli 1982–1983 General Hospital  useita rooleja  Jackie Templeton 1984 The Master  ”Max”  Holly Trumbull 1988 Saturday Night Live  ”Demi Moore/Johnny Clegg & Savuka”  monia 1989  Konnankoukkuja kahdelle  Moonlighting  ”When Girls Collide”  nainen hississä 1990  Kauhua kryptasta  Tales from the Crypt  ”Dead Right”  Cathy Marno 1996–1997 Very Important Pennis  2 jaksoa  oma itsensä 1997 Ellen  ”The Puppy Episode: Part 2”  näytekappalenainen 2003 Will & Grace  ”Women and Children First”  Sissy Palmer-Ginsburg 2005 Saturday Night Live  ”Ashton Kutcher/Gwen Stefani” oma itsensä 2008  ”Ashton Kutcher/Gnarls Barkley”
Teatteri Vuosi Näytelmän suomenkielinen nimi Näytelmän alkuperäinen nimi Rooli Teatteri Paikka 1986 The Early Girl  Lily  Circle Repertory Theatre New York City, New York 2009 The 24 Hour Plays 2009  Demi  American Airlines Theatre

 Lähteet 

Aiheesta muualla

Luokka:Yhdysvaltalaiset näyttelijät
Luokka:Golden Globe -palkinnon saajat
Luokka:SAG-palkinnon saajat
Luokka:Vuonna 1962 syntyneet
Luokka:Elävät henkilöt
Luokka:Seulonnan keskeiset artikkelit